b'\n_START_ARTICLE_\nEduskuntavaalit 1930\n_START_SECTION_\nKansanedustajat\n_START_PARAGRAPH_\nUusia kansanedustajia olivat muun muassa SDP:n Karl-August Fagerholm, Kaisa Hiilel\xc3\xa4, Onni Hiltunen, Urho Kulovaara, Taavetti Nuutinen ja Yrj\xc3\xb6 R\xc3\xa4is\xc3\xa4nen, maalaisliiton Jussi Annala, Matti Lahtela, J. E. Lampinen ja Matti Miikki, kokoomuksen Arvi Oksala, Jalmari Pilkama, Hilja Riipinen ja Niilo Solja, sek\xc3\xa4 edistyspuolueen Emil Jatkola._NEWLINE_Hyvin suurta huomiota vaaleissa her\xc3\xa4tti entisen presidentin K. J. St\xc3\xa5hlbergin (ed.) paluu eduskuntaan. Muita palanneita olivat muun muassa SDP:n Armas Paasonen, V\xc3\xa4in\xc3\xb6 Tanner ja Matti Turkia, maalaisliiton Erkki Pullinen, kokoomuksen Emanuel Kolkki 20 vuoden tauon j\xc3\xa4lkeen, ja seuraavana vuonna presidentiksi noussut Pehr Evind Svinhufvud, sek\xc3\xa4 edistyspuolueen Juho Kaskinen ja Bruno Sarlin._NEWLINE_Eduskunnan j\xc3\xa4ttiv\xc3\xa4t muun muassa kokoomuksen Onni Talas, sek\xc3\xa4 edistyspuolueen J. H. Vennola. Eduskunnasta putosivat muun muassa SDP:n Artturi Koskenkaiku ja Hilma Valjakka, maalaisliiton Tilda L\xc3\xb6thman-Koponen ja Tyko Reinikka, edistyspuolueen Eemil Linna, sek\xc3\xa4 RKP:n Immanuel B\xc3\xa4ck ja Rafael Colliander.'